ৰাজনীতিত বোলে নাই কোনো স্থায়ী শত্ৰু বা মিত্ৰ। মিজোৰামত তাকেই প্ৰমাণ হ'ল। চাকমা স্বায়ত্তশাসিত পৰিষদ গঠনৰ বাবে মিজোৰামত মিত্ৰজোঁট গঠন কৰিলে 'চিৰবৈৰী' কংগ্ৰেছ আৰু বিজেপিয়ে। মিত্ৰজোঁটটোৰ নাম 'United Legislature Party'।
যোৱা ২০ এপ্ৰিলত হোৱা ২০ জনীয়া পৰিষদটোৰ নিৰ্বাচনটোত এম এন এফে ৮, কংগ্ৰেছে ৬ আৰু বিজেপিয়ে ৫ খন আসন দখল কৰাৰ পিছত বিজেপি আৰু কেন্দ্ৰৰ এন ডি এ' চৰকাৰৰ মিত্ৰদল এম এন এফে পৰৱৰ্তী পৰিষদ দখল কৰিব বুলি এম এন এফৰ নেতা জ'ৰামথাংগাই ঘোষণা কৰাৰ লগতে বিজেপিৰ ৰাষ্ট্ৰীয় সভাপতি, সম্পাদক ক্ৰমে অমিত শ্বাহ আৰু ৰামলালে টুইট কৰিছিল।
এম এন এফৰ এজন প্ৰাৰ্থীয়ে উচ্চ ন্যায়ালয়ত এটা গোচৰ তৰা বাবে এটা সমষ্টিত নিৰ্বাচন অনুষ্ঠিত হোৱা নাছিল।
মিজোৰাম বৰ্তমান উত্তৰ-পূৰ্বাঞ্চলৰ একমাত্ৰ কংগ্ৰেছ-শাসিত ৰাজ্য।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
